
Generalforsamling i Toftum Bjerges Grundejerforening Lørdag den 8. august 2026, klokken 10.00 – 12.00 i Toftum Hallen. Med efterfølgende traktement, klokken 12.00 – 14.00 i hallen .
Der var forhåndstilmeldt 68 ,der kom 100 så flere borde måtte opsættes . Der var 62 stemmeberettigede husstande til generalforsamlingen. Der var tilmeldt 71 personer til den efterfølgende frokost som var et traktement fra Anne-Lis ,  Toftum Hallens nye bestyrer . Fin mad !

Formand John Jæger bød velkommen .
Punkt 0.
Vi synger en sang. Toftum visen var valgt , uheldigvis var der ikke nogen der kunne melodien så sangen blev opgivet . Der var enighed om at vi får musik på til næste generalforsamling
1. Valg af dirigent
Bestyrelsen foreslog John Bruni Pedersen, Tværvej 9, som blev valgt og takkede for valget. Dirigenten konstaterede, at generalforsamlingen var lovlig indkaldt ifølge Grundejerforeningens vedtægter. Ved gennemgang af dagsorden bliver punkt 6.2 flyttet til Eventuelt da det ligger udenfor foreningens vedtægter .

2. Udpegning af mindst 2 stemmetællere.
Dirigenten udpegede Erland Pynten 12 og  Dorthe Blåbærvej 5
3. Formandens beretning ved John Jæger.
Beretning blev udført som præsentation på storskærm .Se bilag.

Bemærkninger til Formandens beretning :
Skovbrynet 4 foreslår grenpladsen er ryddet til St.Hans .
Skovbrynet 4 klager over entrepenøren , manglende klipning af rabatter
Et par medlemmer klage over vejvedligehold . Rødevej er et problem , slidt meget tit .
Bestyrelsen vil tage disse foreslag op på næste møde.
Formandens beretning godkendt .

4.1. Kassererens beretning for 2025 regnskab ved Jørgen Andersen (bilag kan ses på hjemmesiden)
Bemærkninger til regnskab:
Skovbrynet 4 ankede over at en tidligere bemærkning om at grenpladsen ikke er opgivet med værdi på kr.30.000 i teksten som tidligere . Skovbrynet 4 mener at det har relevans ift. gevinstklausul ved evt. salg.  Dirigenten forklarer hurtigt at aktivet er ført til referat i 2021 til 0kr og derfor ikke behøver at stå under aktiver i følgende regnskaber.
Regnskabet godkendt .

4.2. Kassererens beretning for 2026 budgetforslag ved Jørgen Andersen
Plantagevej 2 Forslag til at bruge penge 500000 er mange penge , måske 300000 er nok i kassen
Flere udtrykte ønske om vedligeholde petangbane og volleyboldbane.
Skovdammen 26 forslog bedre vedligehold af veje og ny entrepenør .
Kildevej 7 foreslog at bygge 6-kantet hus ved udsigten til ly, hygge og udsigt .
Gl Stude 35 vil ikke bruge penge på naturstyrelsens areal

5. Fastsættelse af kontingent for næste år  
Uændret vedtaget 700kr

6. Indkommen forslag samt et punkt fra bestyrelsen
6.1
100% ejerskab til Toftum Bjerges Grundejerforening af det grønne område for enden af Tranebjergvej/Enebærvej samt Sportspladsen samt omkringliggende veje. Se bilag 1


Bemærkinger til forslaget :
Bruno Grønborg fortæller at Toftum Vandværk lukkede i 98 og blev en del af Humlum Vandværk. Det blev aftalt at grundejerforeningen overtog to grunde og sportpladsen . Vandværket overtog ledningsnet. Det var i 2020 fremme at en tinglysning ifølge landsinspektør ikke behøves mere og alt er registreret .  Landinspektør siger nu at tinglysning af Tranebærvej grunde blev afvist af Tinglysningsretten . Så ligenu ejer Grundejerforening 50% og Struer Energi 50%.
Struer Energi vil ikke have udgifter i forbindels med overdragelse as 50% ejerskab til TBG.
Prisen er nu steget fra 5000 til 10000-30000 .
Slugten 4 har den mening at vi ikke skal overtage da det bliver en ekstra udgift hvert år til grundskyld .
Kasserer Jørgen Andersen og Farmand John Jæger giver flere gode grunde til overtagelsen:
Nedsivning så tæt på beboelse er det muligt hvis nødvendigt i fremtiden.
Vi ved ligenu at pris for overtagelse er højest 30000 plus moms , men ikke hvad det kunne være senere .
Grunden til problemet er kommet frem i forbindelse med dialogen da grundejerforening fik tilbudt Plantagevej gratis af ejer af Hvidhegn Preben og Marianne .  Her kom det frem at tinglysning aldrig er kommet i hus for Sportspladsen og de to grunde .
Bemærkinger til forslaget
Blåbærvej 16 ,  vi bør få det på plads
Tyttebærvej 7 det er et smukt areal  , men det skal snart klippes .
Foreslaget vedtaget ved håndsoprækning med stort flertal.
7. Valg af 2 bestyrelsesmedlemmer.
Der er 3 opstillede. Alle præsenterer sig .
a. Anni Fjord Skovvej 2 (Genopstiller)  Genvalgt til bestyrelsen     53 stemmer
b. Charlotte H. Christensen, Rævlingevej 10 ( bliver præsenteret via video)  14 stemmer
c. Vivi Gylding Sørensen, Slugten 3 Valgt til bestyrelsen.  43 stemmer
Valg af 2 suppleanter.
1. Suppleant Charlotte H Christensen  Rævlingevej 10
2. Suppleant Dorthe Fenger Blåbærvej 5

8. Valg af 1 revisor.
Hanne Rasmussen Tværvej 5 bliver genvalgt
Valg af 1 revisorsuppleant
Leo Østergård Blåbærvej 16

9. Eventuelt
Det oprindelige punkt 6.2 blev præsenteret af stiller Bruno Grønborg . Der var ikke stor interesse.
Det blev foreslået at interesserede samles efter generalforsamling og evt. danner forening .
Grundejerforeningens kommunikation kan anvendes .

 

Bilag:

Formandens beretning 2025/2026
Kære alle.
Velkommen til årets generalforsamling, og tak fordi I er kommet.
Det er altid rart at se så mange, der interesserer sig for vores fælles område. Toftum Bjerge er et helt særligt sted, og det kræver, at vi løfter i flok, hvis området også fremover skal være et godt sted at komme – hvad enten man bor her hele året eller bruger sit sommerhus i weekender og ferier.
Generelt
Når jeg ser tilbage på det seneste år, er det egentlig ikke de store enkeltsager, der springer i øjnene. Det er snarere de mange små og mellemstore opgaver, som tilsammen gør en forskel. Det er netop sådan et bestyrelsesarbejde ofte er. Mange ting bliver løst, uden at de fleste lægger mærke til dem – og det er faktisk et godt tegn.
Veje og stier
Et af de områder, vi har brugt mest tid på, er fortsat vores veje og stier.
Vi ved alle, hvor meget vejret betyder for grusvejene. Kraftige regnskyl slider hårdt, og derfor har vi arbejdet på at få en mere systematisk plan for vedligeholdelsen. Samtidig har vi gennemgået de erfaringer, som Bruno gennem mange år har samlet, så den viden ikke går tabt, men kan bruges fremover.
Vi har også arbejdet med beskæring flere steder i området. Det er ikke altid de mest spændende opgaver, men de er nødvendige. Når hække og bevoksning vokser ud over veje og stier, bliver det både mindre sikkert og mindre rart at færdes her. Langt de fleste reagerer heldigvis positivt, når vi gør opmærksom på problemet, og det vil jeg gerne sige tak for.
Grenpladsen
Grenpladsen er et andet område, som i det store og hele heldigvis fungerer rigtig godt.
Efter sidste generalforsamling var der et ønske om at gøre området pænere. Derfor har vi plantet træer og buske omkring pladsen. Vi synes selv, det er blevet et løft for området, og samtidig passer det fint ind i tanken om at gøre vores fælles arealer grønnere.
Samtidig vil jeg gerne sige tak til de mange, der bruger grenpladsen rigtigt. Det gør arbejdet meget lettere. Vi minder fortsat om, at græs, store stammer og invasive planter ikke hører hjemme der. Husk også at der ikke må afleveres grene udenfor de perioder der fremgår af skiltningen.
Stier og trapper
Et af årets mere spændende projekter har været samarbejdet med Geopark Vestjylland.
Vi har haft flere møder om renovering af stierne i området. Bestyrelsen ser positivt på projektet, fordi det kan give både medlemmer og gæster endnu bedre naturoplevelser. Samtidig har vi været meget opmærksomme på, at vi ikke lover mere, end vi kan holde. Vi vil gerne bidrage, men vi ønsker ikke at påtage os permanente driftsopgaver, som senere kan blive en byrde for foreningen.
Vi har også fortsat dialogen med Naturstyrelsen om blandt andet trappen ved udsigtspunktet. Mange har bemærket, at den trænger til en kærlig hånd, og vi har presset på for at få en løsning. Vi oplever heldigvis, at der bliver lyttet, selv om tingene ikke altid går så hurtigt, som vi kunne ønske os.
Sct Hans
Sankt Hans ved Jeppes Led blev igen en dejlig aften.
Det er et arrangement, som viser noget af det bedste ved vores område. Mange møder op, stemningen er god, og samarbejdet med Humlum Borgerforening fungerer rigtig fint. Tak til alle, der hjælper før, under og efter arrangementet. Efter evaluering af arrangementet har vi besluttet at båltalen og tænding af bål sker en time senere næste år.
Fibernet
På det mere praktiske plan er fiberudrulningen nu afsluttet. Det har været en stor opgave, som naturligt har givet lidt gener undervejs, men området er efterladt i pæn stand, og jeg må gå ud fra at flere har fået adgang til en stabil og hurtig internetforbindelse.
Økonomi
Økonomisk står foreningen fortsat på et solidt fundament.
Det giver os mulighed for både at vedligeholde området og gennemføre mindre forbedringer, når vi vurderer, at det giver værdi for medlemmerne. Bestyrelsen forsøger hele tiden at finde den rigtige balance mellem at passe på pengene og samtidig investere i området, når det er fornuftigt.
Afsluttende bemærkninger
Inden jeg slutter, vil jeg gerne rette en stor tak.
Tak til mine kolleger i bestyrelsen. Der bliver lagt mange frivillige timer i arbejdet – langt flere, end de fleste nok forestiller sig. Der er altid nogen, der tager telefonen, besvarer mails, deltager i møder eller kører en ekstra tur rundt i området for at følge op på en sag. Det engagement vil jeg gerne sige en stor tak for.
Tak til vores samarbejdspartnere, entreprenører, kommunen, Naturstyrelsen, Geopark Vestjylland, Humlum Borgerforening og alle de andre, vi har haft kontakt med i årets løb.
Og sidst, men ikke mindst, tak til jer medlemmer. Langt de fleste passer godt på både deres egne grunde og vores fælles område. Det er den indsats, der gør, at Toftum Bjerge fortsat er et sted, vi alle kan være stolte af.
Jeg ser frem til endnu et år, hvor vi sammen kan udvikle området med respekt for naturen, historien og de mennesker, der bruger det.
Tak for ordet.

Indkomne punkter til generalforsamlingen:
Frist for indkomne forslag var d. 1. maj, hvilket blev påmindet i nyhedsbrevet 5. april.

Forslag 1:
100% ejerskab til Toftum Bjerges Grundejerforening af det grønne område for enden af Tranebjergvej/Enebærvej samt Sportspladsen samt omkringliggende veje.

Beskrivelse:
Oprindeligt er disse 2 områder ejet af Toftum Bjerges Grundejerforening og Toftum Vandværk med 50% hver. I forbindelse med Toftum Vandværks sammenlægning med Humlum Vandværk i 1998, blev det aftalt at Humlum Vandværk overtog vandværksbygning og ledningsnet, medens samtlige andre aktiver blev overtaget af Toftum Bjerges Grundejerforening – herunder de 2 grunde. Disse blev dog ikke nævnt specifikt i dokumentet, og ejerskabsændringen blev aldrig tinglyst.
Humlum Vandværk blev mange år senere i 2022 overtaget af Struer Energi, som derfor nu ejer 50% af de 2 grønne områder samt de omkringliggende veje.

Tinglysningsretten betragter ikke dette som en fejlregistrering, men forlanger at der foretages tinglysning hvis ejerforhold skal ændres.

Bestyrelsen har aftalt med Struer Energi, at Toftum Bjerges Grundejerforening gerne må overtage disse 2 grunde 100%. Struer Energi vil dog ikke acceptere nogen omkostninger i forbindelse hermed.

Aftalen betyder at der skal anvendes formentlig kr. 10000, - 15000 til dette formål. I værste fald 20.000-30000. Beløbende er ex Moms, men inklusive tinglysningsafgift. (Der betales ikke moms af Tinglysningsafgift)

Der stemmes om:
Ønsker generalforsamlingen at bestyrelsen gennemfører aftalen om 100% ejerskab?

Forslag 2:
Forslag om dannelse en underafdeling af foreningen mhp køb af Granvej 8.
Beskrivelse:
Tidligere var stedet Pensionat og feriekoloni. Stedet husede mange af de gamle Toftum maler. Jeg foreslår derfor at foreningen køber Ejendommen og laver det om til et samlingssted for alle sommerhus ejer i Toftum. Evt. kan der tilbydes Humlum borgerne også at deltage i projektet. Der kan søges fondsmidler til projektet. F.eks. LAG, Færch, Nordea og mange andre fonde. Ejendommen vil også kunne fungere som mini Museum for Toftum malerne, ved udsmykning af fotoer af gamle malerier. Stedet vil også kunne bruges til udlejning til private fester, evt. mini koncerter. Der er også plads til evt. shelters på grunden. Derfor foreslår jeg også at alle som evt. kunne have interesse for at deltage betaler kr. 10.000 til drift kapital.
Med venlig hilsen Bruno Grønborg Skovbrynet 4

Bestyrelsen kan ikke på forhånd afvise at forslaget bringes til drøftelse på generalforsamlingen. Forslaget kan ikke bringes til afstemning da der ikke er hjemmel i vedtægterne. Bestyrelsen har aftalt med Bruno, at forslaget ændres til:
Forslag om dannelse af en ny og frivillig forening mhp køb og drift af Granvej 8.
Bilag:

1: Formandens beretning.
2. Driftsregnskab 2025.
3: Budgetforslag 2026.
Underskrift vil foregå digitalt i UNI OO .

Dirigent ----------------------------------------Formand ------------------------------------------

Kasserer ---------------------------------------Sekretær -------------------------------------------

Bestyrelsesmedlem --------------------------Bestyrelsesmedlem--------------------------------

Budget2026| Regnskab 2025|
Indtaegter
Kontingent 342.300,00 342.300,00
Bonus fraTryg 300,00 339,14
Renter - 233,62
Indtaegteri alt '342.600,00 342.872,76
Udgifter
Vele, stier, grssianing 200.000,00 180.608,33
Generalforsamiing 23.000,00 22680,00
Fiisning 25.000,00 13.437,50
St Hans 3.000,00 3705,00
Forsiking 600000 582,36
“Arsopkrevning (Struer Energl] 15.000,00 15.000,00
Kontorhold/Bestyrelse 1250000 12500,00
Bestyrelsesmader 300000 295353
‘Sommerrenovation/Ejendomskat - 800,00
Bankgebyrer 600,00 566,00
Kontorhold 1000,00 271134
Gaver 100,00 499,90
Uaviking af omradet 400000 48.989,00
T Drift (Drif) 15.000,00 7.430,72
Hiertestarter (Drf)) 2.500,00 211837
Landinspektor /Handteringaf fuld overtagelse af grunde (It forstag) 20.000,00
Grundskyld Gronne omrader (Ansiet v/100% ejerskab) 2.000,00
Udgifteri alt  333.600,00 319.851,05
Driftsresultat 9.000,00 23.021,71

